આટલો કન્વર્ઝન ચાર્જ ભર્યા પછી પણ લોકોના દસ્તાવેજો સાચવવા કે આગળની કોઈ પ્રક્રિયા કરવા માટે રાજ્ય સરકારે હજુ ગાંધીધામમાં સિટી સરવેની કચેરી શરૃ કરી નથી. રાજ્ય સરકાર પાસે ગાંધીધામની જમીન, પ્લોટનો કોઈ મહેસૂલી રેકોર્ડ નથી. આ કચેરી શરૃ કરતાં પહેલાં જમીનનો સરવે કરાવવાની વાતો કરાય છે. જમીનની માપણી કરવા માટે ડી.પી.ટી.એ રૃ.૪૭ લાખ માપણી ફી પેટે રાજ્ય સરકારમાં જમા કરાવ્યા છે, પરંતુ સરકારે કોઈ કાર્યવાહી શરૃ કરાવી નથી. આ સરવે માટે સેટેલાઇટ કે ડ્રોન જેવા અત્યાધુનિક સાધનોની મદદ લઈને આખી કાર્યવાહી ઝડપથી પૂરી કરવી જોઈએ.